19. ΝΟΜΟΘΕΤ. ΔΙΑΤΑΓΜΑ υπ' αριθ. 764 της 14/21 Δεκ. 1970 (ΦΕΚ Α' 280) Περί τρόπου αποδοχής δωρεών υπό των Ταμείων Εθνικής Αμύνης και Αεροπορικής Αμύνης. Άρθρ.1.-1.Αι προς τα Ταμεία Εθνικής Αμύνης και Αεροπορικής Αμύνης δωρεαί γίνονται αποδεκταί δι' αποφάσεως της Διοικητικής αυτών Επιτροπής, εγκρινομένης δια το εκ τούτων Ταμείων Αεροπορικής Αμύνης υπό του Υπουργού Εθνικής Αμύνης. «Η έγκριση του Υπουργού Εθνικής Άμυνας δεν απαιτείται, εφόσον η αξία της δωρεάς, πλην της δωρεάς ακινήτων, δεν υπερβαίνει το ποσό των πέντε εκατομμυρίων (5.000.000) δραχμών, το οποίο δύναται να αυξομειώνεται με απόφαση του Υπουργού Εθνικής Άμυνας.» Το μέσα σε «» εδάφ. προστέθηκε με την παρ. 1 του άρθρ. 19 του Νόμ. 2936/24-25 Ιουλ. 2001 (ΦΕΚ Α΄166), κατωτ. σελ. 1216,16. 2.Αι μέχρι της δημοσιεύσεως του παρόντος γενόμεναι αποδεκταί, παρά των Διοικητικών Επιτροπών των ως άνω Ταμείων, δωρεαί θεωρούνται εγκύρως γενόμεναι υπέρ αυτών αφ' ης υπεγράφησαν τα σχετικά δωρητήρια συμβόλαια. Άρθρ.2.-Πάσα διάταξις αντικειμένη εις το παρόν Ν.Δ/μα καταργείται. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 